open-index/open-wikipedia-markdown huggingface dataset:
Ibeas de Juarros

**Ibeas de Juarros** Burgosko udalerria da, Alfoz de Burgos eskualdeko ekialdean dagoena. Ziurtasun osoa ez duen etimologia batek dio izena antzinako euskal toponimoa dela, Ibeas *Ibaiak* edo *Ibiak* baten ordaina dateke; Juarros, aldiz, *zugarro*rekin erlazionaturik dagoke. Izan ere, Ibeas de Juarros Atapuercaren ondoan dagoen herria da, eta ezaguna da Atapuercari ematen zaion *ata-porta* interpretazioa.

2008ko urtarrilaren 1eko erroldaren arabera 1.323 biztanle zituen.

## Demografia 

## Ekonomia 
Bertoko biztanleria nekazaritzan aritzen da gehienbat, eta lehorreko zerealak eta babarrun gorriak lantzen ditu, eskuz landatuak, inolako makinarik erabili gabe, lurra prestatzeko izan ezik.

Los Ausines parke eolikoa, 48 MW-ko potentzia instalatua eta 30 kV-ko energia biltzeko lurpeko sarea dituena, Ibeas de Juarros eta Los Ausines udalerrien artean dago.

## Erreferentziak 
## Kanpo estekak 
*  Herri txikiei buruzko informazioa Gaztela Leongo juntaren webgunean.
Ibrillos

**Ibrillos** Burgosko udalerria da, Montes de Oca eskualdean dagoena.

2008ko urtarrilaren 1eko erroldaren arabera 82 biztanle zituen.

## Biztanleria 
## Ikus, gainera 
* Burgosko udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Iglesias

**Iglesias** esanahi desberdineko hainbat gauza izan daiteke:

## Lekuak 
* Iglesias, Burgos probintziako herria.
* Iglesias, Italiako herria.

## Pertsonaiak 
* Pablo Iglesias, PSOEren sortzailea.
* Julio Iglesias, abeslari espainiarra.
* Enrique Iglesias, abeslari espainiarra, aurrekoaren semea.
* Ezequiel Gutiérrez Iglesias, Costa Ricako politikaria.
* Leonardo Iglesias, futbolari argentinarra.
* Juan Ignacio Pérez Iglesias, EHUko irakaslea.
Isar

**Isar** esanahi desberdineko hainbat gauza izan daiteke:

## Geografia 
* Isar, Bavaria zeharkatzen duen ibaia.
* Isar, Burgos probintziako udalerria.
* Isar mendilerroa, Ebro ibaiaren iturburua kokatzen den mendilerroa.

## Akronimoak 
* International Search And Rescue Competition
* Institute for the Study of Academic Racism
Junta de Traslaloma

**Junta de Traslaloma** Burgosko udalerria da, Merindadeetako eskualdean dagoena.

2008ko urtarrilaren 1eko erroldaren arabera 176 biztanle zituen.

## Banaketa administratiboa 
## Kanpo estekak 
*  Webgune ofiziala
*  Herri txikiei buruzko informazioa Gaztela Leongo juntaren webgunean.
Kizkitzako Ama Birjinaren baseliza

**Kizkitzako Ama Birjinaren baseliza** Gipuzkoako hego-erdialdean dagoen Itsasoko udalerrian kokaturiko baseliza bat da. Historiaz, hizkeraz eta ohituraz Goierri eskualdekoa izanagatik, administratiboki Urola Garaikoa da. Itsaso herrigunearen gain eta Kizkitza mendiaren tontorrean dago. Baselizaren aldamenean zelai bat, atsedenlekua, mahaiak eta erretegia daude. *Kizkitza* ohiko emakumezko euskal izena ere bada, batez ere Goierri aldean, Itsaso barne. Kostaldean ere *Kizkitza* deiturak usadio handia du, eta ontzi askok dute *Kizkitzako Ama* izena.

Ingurune hau Itsasoko biztanleek gestionatu dute historian zehar, gaur egunera arte mantendu diren hitzarmen, arau eta antzinako lan-moduen bitartez. Pagadia Itsasoko zenbait familiak landatu zuten, eta bertako zura ustiatzeko eskubidea familia horiek izan dute, jatorrizko baserriko jarduerari eusteko baldintzarekin.

thumb|Kizkitzako baseliza, hegoaldetik ikusia. Ezkerrean, baselizaren atzealdean dagoen itsasargia nabarmentzen da teilatuaren gainetik.

## Nola bertaratu 
Mandubiko Bentaren aurrealdean dagoen baserri aldameneko mendi-pista hartu behar da, larrea atzealdean utzi ondoren basoan barneratu eta bidea bitan banatzen da. Ezkerrekoa hartu eta txabola eskuinaldean utziko dugu (Elorri 1988). Bidea jarraitu ezkero, lau norabidetara hedatzen den bidegurutze batekin topatuko gara. Eskuinaldeko lehenbizikoa hautatuko dugu ("Kizkitza" kartelak adierazten du). Bide hau segituaz zuzenean baselizara ailegatuko gara. Azken 100 metroak malda handikoak dira, hortaz igoera patxadaz burutzea gomendatzen da. Denera, Bentatik hasita ibilbideak 20 minutu eskas ditu. Baselizatik inguruko eremuaren ikuspegia zoragarria da: Garin, Astigarreta, Ezkio, Gabiria, Mandubia, Txindoki eta Aralar...

## Historia 
Gipuzkoako barnealdean egonagatik, itsasoarekin lotura handia dute ermitak eta bertako ama birjinak. Izan ere, leku hau inguratzen duten basoek zurez hornitzen omen zituzten kostaldeko ontziolak. Gaur egun baselizak duen itsasargia Tarifako portutik ekarria da, eta 1962an ezarri zuten, sute baten ondoren ermita eraberritu zenean. Dirudienez, lehenago ere bazen itsasargi bat, zura ustiatzen zuten ontziolek oparitua, baina autore guztiak ez datoz bat horretan. Itsasoarekiko lotura hori ermitaren egiturari berari eta inguruko elementuen kokapenari ere antzematen zaie, itsasontzi baten itxura imitatzen baitute. Egun horretan, erromeria herrikoia egin ohi da.

XX. mende arte, Ostegun Santu egunean baselizarako gurutze bidea ohi zen.

Gaur egun, urtean hiru meza egiten dira Kizkitzako baselizan: Pazko igandean, arratsaldeko seietan eta beste biak, irailaren 8koa, goizeko hamaiketan, eta ondorengo igandekoa, arratsaldeko seietan egiten dira, eta bertaratzen direnei San Andresen erlikia musukatzeko aukera ematen zaie.

## Erreferentziak 
## Kanpo estekak 
* Kizkitzako Ama Birjinaren baselizari buruzko artikulua, Kulturweb.com webgunean
Guadalupeko baseliza

**Ama Guadalupeko baseliza** Hondarribiko (Gipuzkoa) baseliza bat da, Jaizkibel mendiaren magalean kokatua.

## Historia 
1526ko dokumentu batean aipatzen da lehen aldiz; izan ere, Joan Sebastian Elkano itsasgizonak urrezko sei dukateko dohaintza egin zion baseliza horri. Ermita, tradizioak dioenez, bi umek Ama Birjinaren irudia aurkitu zuten tokian bertan eraikita dago. Guadalupeko Ama Birjinaren adbokazioa originala de Euskal Herrian. Lehenego eliza XVI. mendekoa da, baina historian zehar hainbat alditan suntsitua izan da.

Nabe bateko eliza da, eta gurutzadura eta buruhorma lauak ditu. Dirudienez, gaur egungo tenpluak beste tenplu zaharrago bat -XVI. mendekoa, gutxienez- ordezkatu zuen eta XVIII. mendearen amaieran egindako berreraikuntza lanetan du jatorria. Tenplu horren elementurik adierazgarrienetako bat, gaur egungo itxurako harrizko kapitel bat da. 1860. urte ingurukoa da, nahiz eta euskarriak -mentsulak eta erlaitzak, alegia- XVII. mendekoak izan.

Dorrea 1868koa da, eta hegoaldeko eta ekialdeko fatxaden arteko angeluan dago. Badirudi XVII. mendeko elementu zaharrago batzuen gainean eginda dago.

1638ko setioaren ondoren, Hondarribiko hiriak *Andre Mariari erasoan zehar emandako babesa eskertzeko* baselizarainoko prozesio handi bat egitea erabaki zuen, garaipena ospatzeko. Prozesio hori, hots, Hondarribiko Alardea, irailaren 8an egiten da, eta, horren bidez, martxoaren 25ean ospatzen zen Guadalupeko Andre Mariaren jai nagusia ordezkatu zuten.

Irudi:Guadalupe baseliza Hondarribia.jpg|Guadalupeko baseliza.
Irudi:Guadalupehon.jpg|Urrutira.

## Barnealdea 
Erretaula nagusia barroko estilokoa da Joan Bautista Igeluzek eta Jazinto Elduainek 1748an egina. Alboetako erretaulak parrokiatik ekarriak dira eta errenazimendu berantiarreko ereduak. Ezkerreko erretaula, San Sebastiani eskainia, 1507koa da, eta 1642an berritua. Eskuineko erretaula, 1760koa da eta San Joan Bataiatzaileari eskainita dago.

Bienabe Artiaren fresko batzuk ere badaude, 1949koak.

## Kanpo estekak 
*  Hiru.com gunean
Merindad de Valdivielso

**Merindad de Valdivielso** Burgosko iparraldean dagoen udalerria da, Merindadeetako eskualdean dagoena. 14 herri hartzen ditu barne, herriburua Quecedo delarik. 129 kilometro karratuko azalera dauka.

2007ko urtarrilaren 1eko erroldaren arabera 454 biztanle zituen, eta 2021ean 386 (ia 3 biz/km2). 

## Geografia 
### Ingurune naturala 
Ebro ibaiak harana zeharkatzen du, La Tesla eta Tudancako mendilerroen artean, Los Hocinos-eko haitzartetik. Cerecedako urtegiak biltzen ditu bere urak azkenik. Batez besteko altuera 645 metrokoa da.

### Mugakideak 
Iparraldean Valle de Manzanedo eta Villarcayo, hegoaldean Rucandio eta Oña, ekialdean Merindad de Cuesta-Urria eta Trespaderne eta mendebaldean Los Altos ditu udalerri mugakide.

## Herriak 
# El Almiñé
# Arroyo de Valdivielso
# Condado
# Hoz de Valdivielso
# Panizares de Valdivielso
# Población de Valdivielso
# Puente Arenas
# Quecedo (herriburua)
# Quintana de Valdivielso
# Santa Olalla
# Tartalés de los Montes
# Toba
# Valdenoceda
# Valhermosa

## Historia 
860. urtetik aurrera Gaztelako Rodrigo kondearen agintepean gelditu zen, Gaztelako Konderriaren barruan. Garai hartan, mugako lurralde gotortuak ziren, sarrazenoen inbasioetatik defendatzen zirenak. Bestela, San Pedro de Tejadako monjeek parrokiak sortu zituzten eta birpopulazioa bultzatu zuten.

XIII. mendean, Oñako San Salvadorreko monastegiaren menpe gelditu zen ibarra. Gaztela Zaharreko 7 Merindadeetako Kontzeju Nagusian parte hartuko zuen ordutik. 

Antzinako Erregimena erortzean, udalerria sortu zuten, auzo hauekin: Ahedo de Butrón, Arroyo, Condado, Dobro, Escóbados de Abajo, Escóbados de Arriba, Herrera, Hoz, Huéspeda, Madrid de las Caderechas, Panizares, Población, Porquera del Butrón, Puente-Arenas, Quecedo, Quintana de Valdivielso, Quintanilla-Colina, Santa Olalla, Tartalés de los Montes, Toba, Tubilleja, Tudanca, Valdenoceda, Valhermosa eta Villalta. El Alminé herriburua zen.

1857rako Villaescusa de Butrón eta 1910erako Los Altos de Dobro udalerriak sortu zituzten, modu horretan populazioa galtzen.

2001ean Radio Valdivielso martxan ipini zuten.

## Ondarea 
* Quecedoko eremiten bizitokiak.
* Arraina eta gatzaren ibilbideak (Erdi Aroko galtzadak).
* San Pedro de Tejada, El Almiñé (San Nicolás) eta Valdenocedako (San Miguel) eliza erromanikoak. 
* Loja, San Martín eta Valdenocedako (Fernández Velascotarrena) dorretxeak.
* Malvecinoko gaztelua.

## Biztanleria 
## Ikus, gainera 
* Burgosko udalerrien zerrenda
* Erromanikoa Burgosko probintzian

## Kanpo estekak 
*  Herri txikiei buruzko informazioa Gaztela Leongo juntaren webgunean.
*  Radio Valdivielso.
Iturritza jauregia

**Iturritza jauregia** Gipuzkoako Tolosaldea eskualdean dagoen Tolosa udalerrian kokatua dagoen jauregia da.

## Historia 
Erdi Aroko partzela batean eraikia, Korreo kaleko gainontzeko etxeekin lerratua dago. Hiru solairu, behekoa harlanduzkoa. Aurrealdea berritua izan da eta adreilua agerian du orain, Tolosako udal teilerian eginak izan ziren adreiluak. Balkoi nagusiko alde banatan armarri berdina, Migel Mendiola lizentziatua eta Magdalena Unanue bere emaztearena. 1612tik 1666ra bitartean moja klaratarrrak egon ziren bertan.

## Erreferentziak 
## Kanpo estekak 
* Iturritza jauregiaren artikulua Hiru.com webgunean irakurgai. 
* Tolosako eraikuntza historikoak. Tolosako Udal webgunea
Insausti jauregia

**Insausti jauregia** edo **Intxausti jauregia** Azkoitian dagoen jauregia da, Gipuzkoan. Estilo barrokoa du eta Euskalerriaren Adiskideen Elkartearen sorrera lekua izan zen, Euskal Herrian ilustrazioari hasiera eman ziona.

## Historia 
XVIII. mendearen erdialdera eraiki zen jauregi barroko hau, herriaren jatorrietara iristen den antzinako Intxaustiko lurretan. Jauregiaren ondoan Espiritu Santuaren Eliza dago, Jose Lizardikoak egindakoa. Jauregi honetan bizi izan zen pertsonairik ospetsuena *Peñafloridako kondea* Xabier Munibekoa izan zen, Azkoitiko hizketaldiak antolatu eta akademiari hasiera eman ziona eta Euskalerriaren Adiskideen Elkartearen (gaztelaniaz *Real Sociedad Bascongada de Amigos del País*) eta herri-mailan “Azkoitiko Zalduntxoak” izenaz ezaguna denaren sortzailea izan zena, Euskal Herrian ilustrazioari hasera eman ziona.

Insausti jauregia Peñafloridako Kondeak eraberritu zuen Italiatik dekoratzaile maisu bat ekarri araziz. Jauregi honetan “El borracho burlado” antzezlanaren, euskaraz idatzitako lehenengo opera, entsegu aretoa gordetzen da.

Jauregi honetan ere Euskal Herriko lehenengo laborategi esperimentala kokatzen zen, bertan Juan Jose eta Fausto Elhuyar anaiek “tungsteno” edo “wolframioa” aurkitu zutelarik.

## Gaur egun 
1990ean Eusko Jaurlaritzak eskuratu zuen. Jaurlaritzak bere gain hartu du jauregia zaharberritzeko 2,7 milioi euroko aurrekontua. Adiskideen Elkarteko arduradunen esanetan, hainbat ekitaldi antolatuko dute bertan "hausnarketa gunea" izan dadin.

Eraikina birgaitzeko lan ugari egin ondoren, 2006an ireki zuten berriz Insausti jauregia, Euskalerriaren Adiskideen Elkartearen egoitza bihurtuta. Bulegoak, batzar-gelak, ekitaldi-aretoa eta Memoria Historikoaren gela daude barruan.

Hala, 2007ko azaroan, "Ilustrazioa, Ilustrazioak Nazioarteko Batzarra" egingo zuten.

Horrez gain, Xabier Munibe Institutuaren egoitza da eta Urola Erdiaren Bultzatze eta Garapenerako Elkartearen (Iraurgi Lantzen) bulegoak ere bertan daude.

## Erreferentziak 
## Kanpo estekak 
* Insausti jauregia Euskadiko Turismo webgunean 
* Insausti jauregia Kulturweb.com webgunean 
* Insausti jauregiaren maketa ikusgai 
* Euskalerriko Adiskideen Elkarteko webgunea
Montorio (Burgos)

**Montorio** Burgosko udalerria da, Odra-Pisuerga eskualdean dagoena.

2008ko urtarrilaren 1eko erroldaren arabera 96 biztanle zituen.

## Biztanleria 
## Ikus, gainera 
* Burgosko udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Nassau (Bahamak)

**Nassau** Bahametako hiriburu eta hiri nagusiena da. Hiriak 260.000 biztanle inguru ditu (2008ko errolda), Bahametako biztanleria osoaren ia %80. Lynden Pindling nazioarteko aireportua da Bahametako aireporturi garrantzitsuena eta Nassauko hiria zerbitzatzen duena, hirigunetik mendebaldera 16 kilometrora dagoena. Nassau New Providence uhartean dago, barruti federal modura funtzionatzen duena.
Udal gobernurik ez dagoenez, zuzenean herrialde gobernuak kudeatzen du. Nassau historikoki piraten gotorleku bezala kontsideratu izan da.

## Klima 

## Herri eta hiri senidetuak 
Nassau ondorengo herri eta hiriekin senidetuta dago:

## Ikus, gainera 
* Bahamak
* New Providence uhartea

## Erreferentziak 
## Kanpo estekak
Belmopan

**Belmopan** (ingelesez  ahoskatua) Belizeko hiriburu eta hiri nagusiena da. 16.500 biztanle inguru ditu hiriak. 76 metroko garaiera du Belmopanek. Belize ibaitik mendebaldera eraiki zen 80 km-ra, hiriburu zaharretik, Belize Citytik. Gobernuak hiriburutza mugitu zuen Belmopanera 1970ean.

## Klima 

## Erreferentziak 
## Kanpo estekak
Nassau

__NOTOC__

**Nassau** hitzak honako adierak ditu:

## Leku izenak 
;Alemania
* Nassau (Alemania), Alemaniako udalerria.
* Nassau gaztelua, Nassau leinuaren jatorrizko gaztelua.
* Nassau (estatua), Erromatar Inperio Santuko alemaniar estatua.
* Hessen-Nassau, prusiar probintzia.
* Nassau (Saxonia), herrixka.

;Bahamak
* Nassau (Bahamak), Bahametako hiriburua.

;Kanada
* Nassau Street (Winnipeg), Manitoba

;Cook Uharteak
* Nassau (Cook Uharteak): Cook Uharteetako uhartea.

;Irlandako Errepublika
* Nassau Street (Dublin)

;Herbehereak
* Baarle-Nassau, Herbehereen hegoaldean dagoen herria.

;Ameriketako Estatu Batuak
* Nassau (Delaware)
* Nassau (Minnesota)
* Nassau Bay (Texas)
* Nassauko konderria (Florida)
* Nassauko konderria (New York)
* Nassau fiordoa, Alaskako fiordoa
* Nassau Street (Princeton), New Jersey
* Nassau Street (Manhattan), New York
* Nassau Village-Ratliff

## Nassay leinua 
Herbehereetako errege dinastia:
* Adolf Nassaukoa (argipena)
* John William Friso, Nassau-Dietzeko Printzea
* Luis Nassaukoa
* Maurizio Nassaukoa
* Sofia Nassaukoa
* Gilen I.a Nassau-Dillenburgokoa
* Gilen Nassau de Zuylestein

### Bestelakoa 
* Nassau William Senior

### Ikus, gainera 
* Nassau leinua

## Itsasontziak 
* USS *Nassau* (CVE-16)
* USS *Nassau* (LHA-4)
* SMS *Nassau*
* *Nassau* (baporea)
Sargentes de la Lora

**Sargentes de la Lora** Burgosko udalerria da, Páramos eskualdean dagoena. 2008ko urtarrilaren 1eko erroldaren arabera 161 biztanle zituen. 
2017tik, udalerria Las Lorasko Geoparkean dago, Unescok Gaztela eta Leonen duen lehen geoparkean.

## Herriak 
Udalerriak Ayoluengo, Lorilla, Moradillo del Castillo, San Andrés de Montearados, Santa Coloma del Rudrón eta Valdeajos herriak ditu bere barnean. Ceniceros izeneko herri hustua ere udalerrian dago.

## Historia 
Historiaurrean ere biztanleak zituen, bertan La Cabaña trikuharria dago.

Burgosko Alderdia osatzen zuen hiribildua izan zen, Burgosko Intendentzia osatzen zuten hamalauetako bat. 1787ko Floridablancaren erroldaren arabera, 1785 eta 1833 bitartean, bakarrik zeuden herrien kategorian zegoen. Bertoko jurisdikzioa Santa María la Real de Las Huelgas monasterioarena zen, eta abadesak alkate arrunt izendatzen zuen.

1964ko ekainaren 6an, Valdeajos de la Loraren lurretatik 6.000 litro petrolio inguru atera zituzten. Espainian petrolioa agertzen zen lehen aldia zen, eta albistea oso pozik hartu zuten herrialde osoan. Ondorioz, 2017ra arte martxan egon zen Ayoluengoko petrolio-hobia ustiatu zuten.

2005ean eta 2006an udalerrian "Petróleo Rock" punk musika jaialdia egin zuten, 2007an Miranda Ebrora joan zena.

## Demografia 
## Erreferentziak 
## Kanpo estekak 
*  Herri txikiei buruzko informazioa Gaztela Leongo juntaren webgunean.
Santo Domingo de Silos

**Santo Domingo de Silos** hainbat tokiren izena izan daiteke:

## Lekuak 
* Santo Domingo de Silos, Burgos probintziako udalerria.
* Santo Domingo de Silosko monasterioa, izen bereko herrian dagoen monasterioa.
* Santo Domingo de Silosko monasterio zaharra, Toledo dagoen monasterio zaharra.

## Pertsonaiak 
* Santo Domingo de Silos, Errioxako Cañas herrian jaiotako santua.
Santa María del Campo

**Santa María del Campo** hainbat tokiren izena izan daiteke:

* Santa María del Campo, Burgosko probintziako udalerria.
* Santa María del Campo, Cuencako probintziako udalerria.
Tejada

**Tejada** hainbat tokiren izena izan daiteke:

* Tejada, Burgosko probintziako udalerria.
* Tejada, Huelvako probintziako Escacena del Campo udalerriko auzunea.
* Tejada La Vieja, izen bereko Huelvako auzunean dagoen aztarnategi arkeologikoa.
* Tejada jaurerria, Errioxako probintzian antzina zegoen jaurerria.
Tubilla del Agua

**Tubilla del Agua** Burgosko udalerria da, Páramos eskualdean dagoena. Eremu geografikoa Valle del Rudrón.

2008ko urtarrilaren 1eko erroldaren arabera 188 biztanle zituen.
## Herriak 
Udalerriaren barnean hainbat herri edo biztanlegune dago:

* Bañuelos del Rudrón 
* Covanera 
* San Felices del Rudrón 
* Tablada del Rudrón 
* **Tubilla del Agua**

## Erreferentziak 
## Biztanleria 
## Ikus, gainera 
* Pozo Azul
* Burgosko udalerrien zerrenda

## Kanpo estekak 
* Webgune ofiziala
Jon Aurtenetxe

**Jon Aurtenetxe Borde** (Zornotza, Bizkaia, 1992ko urtarrilaren 3a) euskal herritar futbolaria da

## Biografia 
Ezker edo erdiko atzelari lanetan aritzen da. Bere jaioterriko Amorebietan eta Athletic futbol-taldearen harrobietan hezia, 2009ko abenduaren 12an estreinatu zen lehen talde zurigorriarekin Werder Bremenen aurkako UEFAko partiduan. 2024ko udan Amorebieta bueltatu zen Lehen Federazioan jokatzeko. Denboraldi pattal baten ondoren talde zornotzarrak maila galdu zuen eta ez zuen kontraturik berritu.

## Harrobiko Taldeak 
## Kirol Ibilbidea 
*2024ko ekainaren 30ean eguneratua. Datu ofizialak.*

## Erreferentziak 
## Kanpo estekak 
*  Jon Aurtenetxeren fitxa - Athletic Club
Iñigo Pérez

**Iñigo Pérez Soto** (Iruñea, Nafarroa Garaia, 1988ko urtarrilaren 18a) nafar futbolari ohi ezkertia da. Puntaerdi, euskarri edo ezker atzelari lanetan aritu daiteke. Joko geldituan aditua da. Athletic futbol-taldearen harrobian hezia, 2009ko urriaren 28an estreinatu zen lehen taldearekin Rayo Vallecanoren aurkako Errege Kopako partiduan. Osasuna taldean jokatu eta gero erretiratu zen, entrenatzaile bilakatuz.

## Gazte Taldeak 
## Ibilbide Profesionala 
*2024ko Urtarrilak 12an eguneratua. Datu ofizialak.*

## Erreferentziak 
## Kanpo estekak 
*  Iñigo Perezen fitxa - Athletic Club
Valdorros

**Valdorros** Burgosko udalerria da, Arlanza eskualdean dagoena.

2008ko urtarrilaren 1eko erroldaren arabera 254 biztanle zituen.

## Biztanleria 
## Ikus, gainera 
* Burgosko udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Ezequiel Garay

**Ezequiel Marcelo Garay** (Rosario, Santa Fe, Argentina, 1986ko urriaren 10a) futbolari ohi argentinarra da.

2008ko Beijingo joko olinpikoetan urrezko domina lortu zuen Argentinako futbol selekzioarekin.

## Taldeak 
## Palmaresa 
### Nazioarteko txapelketak 
## Kanpo estekak
Funtzio logistiko

thumb|320px|eskuinera|**Funtzio logistiko** arrunta.

Matematikan, **funtzio logistikoa** aldagai baten *S* itxurako hazkunde mota jakin bat (hazkunde motela hastapenean, azkarra ondoren eta motela berriz ere bukaeran) irudikatzen duen funtzio sigmoide bat da. Aplikazio zabalak ditu ekologian (populazioen dinamikak aztertzeko), medikuntzan (tumoreen bilakaera aurreikusteko), estatistikan (banaketa funtzioak definitzeko) eta kimikan (erreakzio kimikoen bilakaera ikertzeko). Bere era sinpleenean hau da funtzio logistikoaren adierazpena:

:P(t) = \frac{1}{1 + e^{-t}}

## Kanpo estekak
Xemen II.a Gaskoiniakoa

**Xemen II.a** (?-846), *Mostelanicus* ezizenaz ezaguna, Bordele eta Saintesko konde (840-846) eta Baskoniako dukea (845-846) izan zen.

## Biografia 
Carolus Handiak izendatutako Xemen I.a dukearen seme edo iloba izan zen.

839an, Luis Errukitsuak Akitania Pepin II.a bere iloba matxinoaren eskuetatik hartu zuenean, bere aldekoak ziren konderrietan zatitua zuen. Xemen orduko konde berrietako bat izan zen. Horrela, enperadoreak Antsoren —lehenik Pepinen aurka eta gero Luisen aurka aritutako bertako buruzagiaren— boterea murriztu nahi zuen.

Luis enperadorea hiltzean, Xemenek hasieran Karlos Burusoilaren alde egin bazuen ere, laster Pepinen alde egin zuen. Hori zela eta, *dux Wasconum* bilakatu zen, ziur asko Antsoren baskoien aurkako frankoek sortutako marka gobernatu zuelako. 845eko udazkenean, Xemenek Bordele eta Saintes erasotzen ari ziren bikingoen aurka egin zuen. Bikingoek atxilotu eta erail zuten.

## Erreferentziak
Gilen I.a Gaskoiniakoa

**Gilen I.a** (, , ) (?-848) Baskoniako dukea (846-848) izan zen.

## Biografia 
846an Bordele eta Saintes erasotzen ari ziren bikingoen aurka borrokatzen Xemen II.a hiltzean, *dux wasconum* hautatu zuten. Berak ere bikingoak borrokatu behar izan zituen eta 848an Bordele defenditzen hil zen. Frankoek izendatutako azken dukea izan zen. Bere heriotza eta gero, Antso II.a Antso buruzagi baskoiak Bordele kontrolpean hartu eta duke bilakatu zen.

## Erreferentziak
Santa Ines (argipena)

**Santa Ines** esanahi desberdineko hainbat gauza izan daiteke:

## Pertsonaiak 
* **Amandre Santa Ines**, Arrasateko **Ines Ruiz de Otalora** pertsonaia gurtzeko erabiltzen den izena.

* **Ines** eta **Aines** ponte-izenak, biak ontzat ematen ditu Euskaltzaindiak, baina **Aines** hobesten du. Hortaz, santutegian santu hauek ere badaude:
** **Santa Aines**, Erromako martiria.
** **Santa Aines Asiskoa**, Klara Asiskoaren ahizpa.
** **Santa Aines Bohemiakoa**, Bohemiako Erresumako printzesa eta moja klaratarra.

## Lekuak 
* Santa Inés, Burgos probintziako udalerria.
* Santa Inés uhartea, Txileko seigarren uharterik handiena.
* Santa Inés Ahuatempan (udalerria), Mexikon.
* Santa Inés Yatzeche (udalerria), Mexikon.
* Santa Inés del Monte (udalerria), Mexikon.
* Santa Inés de Zaragoza (udalerria), Mexikon.
* Santa Inês (Bahia), Brasilen.
* Santa Inês (Paraíba), Brasilen.
* Santa Inês (Paraná)
* Santa Inês (Maranhão), Brasilen.

## Erreferentziak
Javier Ibarra Murillo

**Javier Ibarra Murillo** (Lakabe, 1876ko azaroaren 26 - *ib.*, 1955eko irailaren 12) nafar historialari bat izan zen, Arrietako apaiz eta 1923 urteaz geroztik Orreagako Kolegiatako fraidea.

## Lanak 
* "Biografías de los ilustres navarros", (XVI-XIX. mende bitartekoak, lau liburuki, 1951);
* "Historia de Roncesvalles", (1936);
* "Historia del Monasterio benedictino y de la Universidad de Irache", (1940).

## Erreferentziak
Villafruela

**Villafruela** hainbat tokiren izena izan daiteke:

* Villafruela, Burgosko probintziako udalerria.
* Villafruela, Palentziako probintzian dagoen Peralesko auzunea.
Aznar Antso

**Aznar Antso** (, , ) (?-836) Baskoniako dukea (820-836) izan zen.

## Biografia 
Antso I.a Lope Gaskoniakoaren balizko semea, batzuetan adituek Aznar I.a Galindez Aragoiko kondearekin nahasi egin dute.

820an Lope III.a Zentulo Gaskoiniakoak karolingiarren aginpidearen aurka matxinatu eta Pepin I.a Akitaniakoak Berengario Tolosakoa eta Gerin Auverniakoak zuzendutako armada bidali zuen eskualdera. Hauek Lope menderatu ondoren bertoko kondea zen Aznar hautatu zuten ordezko. Hala ere, Aragoiko konderria eta Iruñeko erresuma karolingiarren kontrolpetik at geratu ziren eta mendebaldeko Baskonian matxinadak aurrera jarraitu zuen.

824an, *Vita Hludowici*ak esana, Aznar eta Eblo kondeek () armada bat zuzendu zuten Iruñea kontrolatzeko. Einharden *Annales regni Francorum*en esanetan, biek (*Aeblus et Asinarius committees*) aberastasunez beterik joan ziren. Hala ere "bigarren Orreagako guduan" euskaldunek mendean hartu zituzten, Iruñeko erresuma burjabetasuna mantendu eta konde biak atxilotuak izan ziren. Aznar, harrapatzaileen senidea (*consanguineus*) izanik, aske utzi zuten

Azeari Septimanian Berengarioren oinordekoa zen Bernardo Septimaniakoarekin ika-mika ibili zen. 828an berriro hasi zen matxinada Baskonian. 836an, Aznar hil zuten (heriotza latza, gainera) 824an joan zenean hasitako Gaskoiniako matxinada zapaltzen. Bere anaia zen Antso hautatu zuten ordezko, Pepin I.a Akitaniakoak eragozpenak izan arren.

## Erreferentziak 
## Kanpo estekak
Zarzosa de Río Pisuerga

**Zarzosa de Río Pisuerga** Burgosko udalerria da, Odra-Pisuerga eskualdean dagoena.

2008ko urtarrilaren 1eko erroldaren arabera 42 biztanle zituen.

## Biztanleria 
## Ikus, gainera 
* Burgosko udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Boris Gnedenko

**Boris Vladimirovitx Gnedenko** (Simbirsk, 1912ko urtarrilaren 1a - Mosku, 1995eko abenduaren 27a) matematikari bat izan zen, Andrei Kolmogoroven ikasle eta ezaguna probabilitate-teorian egin zituen ekarpenengatik, limite-banakuntzen dedukzioan hain zuzen. Fidagarritasun-teorian eta kalitate-kontrola ere landu zituen eta Sobietar Batasunaren espazio-esplorazioaren programan parte hartu zuen. Ezaguna da, halaber, matematikaren dibulgazioan egin zuen lana.

## Kanpo estekak
Aguilar de Campoo

**Aguilar de Campoo** Palentziako udalerria da, Montaña Palentina eskualdean dagoena.

2008ko urtarrilaren 1eko erroldaren arabera 7.196 biztanle zituen.

## Banaketa administratiboa 
Biztanle gehienak herrigunean bizi diren arren, eta azalera handiko udalerria izanik, Aguilar de Campoo biztanle gutxiko beste hainbat herri txikiagok osatzen dute:

## Demografia 
## Argazkiak 

Fitxategi:Aguilar de Campoo, Colegiata.jpg|San Miguel kolegiata.
Fitxategi:Aguilar de Campoo - Ermita de Santa Cecilia 1.jpg|Santa Cecilia baseliza.
Fitxategi:Aguilar de Campoo - Castillo 2.JPG|Aguilar de Campooko gaztelua.

## Ikus, gainera 
* Palentziako udalerrien zerrenda

## Kanpo estekak 
*  Aguilar de Campooren webgune ofiziala.
*«Ebroren arrotik Pisuergarenera» Xabier Artola Zubillagaren *blogoetak*
Alar del Rey

thumb|280 px|Herriko ikuspegia
**Alar del Rey** Palentziako udalerria da, Boedo-Ojeda eskualdean dagoena.

2008ko urtarrilaren 1eko erroldaren arabera 1.055 biztanle zituen.

## Banaketa administratiboa 
Alar del Rey honako herriek osatzen dute:

* Nogales de Pisuerga.
* Barrio de San Vicente.
* San Quirce del Río Pisuerga.
* Becerril del Carpio aldi berean hiru auzo txikiagotan banatuta: San Pedro, Santa María eta La Puebla de San Vicente.

## Geografia 
Alar del Rey Gaztelako goi-ordokiko herria da, Kantabriar mendikatearen inguruan dagoena, eta hainbat probintzia-hiriburutatik (Palentzia, Burgos, Leon eta Santander, esaterako) urrun dago. Cervera de Pisuergako barruti judizialekoa da.

Honako udalerri hauekin egiten du muga: Aguilar de Campoo, Herrera de Pisuerga, Prádanos de Ojeda eta Santibáñez de Ecla (Palentziako probintzia) eta Sotresgudo, Rebolledillo de la Ordenako eranskinean, Burgoseko probintzian.

Bertakoak dira, halaber, Nogales de Pisuerga, San Vicente auzoa, Becerril del Carpio eta San Quirce de Riopisuerga herriguneak.

## Historia 
Alar del Rey Gaztelako kanalari esker jaio zen, iparraldeko adarraren abiapuntua izanik. Kanalaren eraikuntzan eta ingeniari frantsesen etorreran du jatorria, eta horrek eragina izan zuen Frantziako San Luis Errege patroiaren aukeraketan.

Hiribildua 1657an sortu zuen Felipe IV. ak, lehenago San Andres de Arroyoko moja bernardoen komentukoak ziren lurretan. Hasieran, errota bat, batan bat eta lauki bat eraiki ziren Pisuerga ibaiaren ondoan, eta horrek herriaren hazkundea bultzatu zuen.

Alar del Reyren garapena bizkortu egin zen Gaztelako kanala ireki zenean eta, XIX. mendean, Isabel II. aren trenbidea iritsi zenean, garraioaren funtsezko puntu bihurtu zen.

Historikoki, Villadiegoko Alderdiko kide izan zen eta, hainbat berrantolaketaren ondoren, Burgosko probintziatik Palentziakora igaro zen.

## Kultura 
###### Ondarea 
###### Karmengo Andre Mariaren parrokia-eliza 
1898an eraiki zuten estilo neorromanikoan. Dorrea, estilo errenazentista, 1955ean amaitu zen eraikitzen. Dorrea, kapitel historiatuak dituzten hiru arkutan bermatuta dago. Elizkizunak eraiki aurretik, Gaztelako Kanaleko langileek prestatutako kanaleko biltegi batean egiten ziren.

## Ikus, gainera 
* Palentziako udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Arconada

**Arconada** esanahi desberdineko hainbat gauza izan daiteke:

## Lekuak 
* Arconada, Palentziako probintziako udalerria.
* Arconada, Burgosko probintzian dagoen Carcedo de Bureba udalerriko auzoa.
* Nuestra Señora de Arconadako monasterioa, Palentziako probintziako Ampudia udalerrian dagoen monasterioa.

## Pertsonaiak 
* Luis Miguel Arconada, Errealeko futbolari-ohia.
* Gonzalo Arconada Etxarri, futbol entrenatzailea eta aurrekoaren anaia.
Arnaut Gaskoiniakoa

**Arnaut Gaskoiniakoa** (?-864) Fézensaceko konde eta Baskoniako dukea (864-864) izan zen.

## Biografia 
Aita Périgordeko kondea zen Emenon Perigordekoa eta ama Antso II.a Antsoren alaba Antsa izan zituen. Osaba hil ondoren bere oinordeko bilakatu zen.

863an Karlos Burusoilak Angulema eta Bordeleko konde izendatu zuen. Hurrengo urtean duke bilakatu zen Gaskoiniako mugak defenditzen, baina hilabete batzuk pasa ondoren bikingoak borrokatzen hil zen.

## Erreferentziak
Astudillo

**Astudillo** esanahi desberdineko hainbat gauza izan daiteke:

## Lekuak 
* Astudillo, Palentziako probintziako udalerria.

## Pertsonaiak 
* Mauricio Martín Astudillo, Deportivo Alaves taldean aritutako futbolari argentinarra.
* Lorena Astudillo, abeslari argentinarra.
* Rodrigo Astudillo, futbolari argentinarra.
* Federico Astudillo, futbolari argentinarra (aurrekoaren anai txikia).
* Cristian Dale Astudillo, saskibaloi jokalari filipinarra.
Bordeleko konderria

**Bordeleko konderria** izen bereko hiria eta inguruko lurraldeetan merovingiar eta karolingiarren garaietan izandako aginte sistema izan zen.

Bertako kondea, latinez *comes Burdagalensis*, hiriko gobernadorea izan zen. Bere izenak ia ezezagunak dira IX. mendera arte. Orduan, bikingoen erasoaren aurkako bere kokapen estrategikoa zela eta ospea lortu zuten. Hurrengo mende bitan, Bordeleko konderria Baskoniako dukerriaren barruan sartu zen. Saintesko konderria (*comitatus Santonicensis*) sarritan Bordelekin batera zihoan.

XIX. mendean Henrike Artoiskoa (1820-1883), gero Frantziako erregenahia izango zena, jaiotzean Bordeleko duke izendatu zuten.

## Kondeen zerrenda 
* 575 inguru: Sigulfo
* 584 inguru: Warnachar
* 585 inguru: Galactorius, *defensor civitatis*
* 781 – 816: Xemen I.a, baita Gaskoniako dukea ere
* 840 – 846: Xemen II.a Mostelanicus, baita Gaskoniako dukea ere
* 846 – 848: Gilen I, baita Gaskoniako dukea ere
* 863 – 864: Arnaldo, baita Gaskoniako dukea ere
* 887 – 906: Amalvinus
* 977 – 988: Gilen II.a "Ona"
* 988 – 996: Gilen II.a, baita Gaskoniako dukea ere
* 997 – 1009 : Bernat Gilen, baita Gaskoniako dukea ere
* 1009 – 1032 : Antso Gilen, baita Gaskoniako dukea ere

:*Gilen II.aren agintalditik Baskoniako dukerriak barneratu eta bere hiriburu bilakatu zen Frantzian Anjou leinua agertu arte.*

## Bibliografia 
* Higounet, Charles. *"Bordeaux pendant le haut moyen age"*. Bordele, 1963

## Kanpo estekak
Robert Conley

**Robert Conley** (Decatur, 1977ko apirilaren 30a -) Estatu Batuetako saskibaloi jokalaria da, egun ACBko Bilbao Basket taldean dabilena.

## Klubak 
* 1999/00. Alitas Alytus. 
* 2000/01. Etendart Brest. 
* 2001/02. Phantoms Braunschweig. 
* 2002/03. Mabo Livorno. 
* 2003/04. Ionikos BC. 
* 2004/05. CB Sant Josep Girona. 
* 2005/06. Saski Baskonia. 
* 2005/06. KK Hemofarm. 
* 2006/07. ASVEL Lyon-Villeurbanne. 
* 2007/08. Cimberio Airona Novara. 
* 2007/08. Atlético San Germán. 
* 2008/09. Maccabi Tel Aviv. 
* 2009/10. Bizkaia Bilbao Basket. 

## Erreferentziak
Borda jauregia

**Borda jauregia** edo **Bordakoetxea** Nafarroako Baztan eskualdeko Amaiur udalerrian dagoen jauregia da.

## Kokalekua 
Herriguneko kale Nagusiaren amaieran dago, Arretxea jauregiaren parean.

## Historia 
Borda jauregia 1702an eraiki zen, negozioetan goruntz egin zuen Amaiurko familia baten islada gisa: Borda familia. 1728an bere jabeek jauregi hau Armategi Buru (gaztelaniaz *Cabo de Armería*) mailara goratzea lortu zuten.

## Eraikina 
Baztanen hain ohikoa den harlandu gorrizko eraikina da, lau maldetako teilatua duelarik. Behe solairuko atari nagusia puntu erdiko bost arkuko arkupe batez osaturik dago. Lehen solairuan bost leiho barne hartzen dituen balkoi zabala du. Azken solairuan berriz, lau leiho eta hauen erdian armarria ikus daitezke.

Bordakoetxea edo Borda jauregiak 1.401,06 metro karratuko azalera osoa edukiko du. Behe solairuan zerbitzu amankomunak kokatuko dira: egongelak, harrera, taberna, jangela, sukaldea eta zerbitzuak, aldiz gainontzeko goiko saolairuek zazpi logela eta batzar areto edo egongela txiki bat izango dute. Proiektua Iruñeko Miguel Angel Garaikoetxea Urrizak burutu du.

## Hotelaren proiektua 
XX. mendean urte askoz eta 1996. urterarte goardia zibilaren egoitza izan zen. 2005ean Espainiako Barne Ministerioak enkantera atera zuen eta birritan inork erosten ez ahalegindu ostean, azkenik *PalacioBorda SL* elkarte kataluniarrak 536.905 eurorengatik erosi zuen, eraikin hau hotela bilakatzeko asmoz.

## Erreferentziak 
## Kanpo estekak 
* Borda jauregiko genealogia 
* Borda jauregiaren inguruko artikulua Diario Vasco egunkarian irakurgai
Valmala

**Valmala** esanahi desberdineko hainbat gauza izan daiteke:

* Valmala, Burgosko probintzian dagoen udalerria.
* Valmala, Italiako Cuneo probintzian dagoen komuna.
Funtzio ahur

Matematikan, funtzio bat [*a*, *b*] tartean **funtzio ahurra** dela esaten da, *0f(ta+(1-t)b)\geq t f(a)+(1-t)f(b).

Ezberdintzaren zeinua beti handiagoa denean, funtzioa hertsiki ahurra dela esaten da.

Funtzioa ahurra ez denean, funtzio ganbila dela esaten da.
Astudillo (Palentzia)

thumb|280 px|Herriko enparantza nagusia

**Astudillo** Palentziako udalerria da, Tierra de Campos eskualdean dagoena.

2008ko urtarrilaren 1eko erroldaren arabera 1.149 biztanle zituen.

## Ikus, gainera 
* Palentziako udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Antso II.a Antso

**Antso II.a Antso** (?-864) Baskoniako dukea (836-864) izan zen.

## Biografia 
Antso I.a Lope Gaskoiniakoaren balizko semea, Aznar Antso bere anaia hiltzean hautatu zuten ordezko, Pepin erregeak eragozpenak izan arren.

838an Pepin hil zenean, nahastea nagusia izan zen hegoaldeko Galian. Akitaniar konde gehienek Pepin II.a hautatu zuten errege, baina 839ko maiatzean Wormsen Luis Errukitsua enperadoreak, Judith bere emaztea hala eskatuta, bere erresuma zatitu eta Akitania, Gaskoinia, Septimania eta Hispaniako marka Karlos bere seme gaztearen eskuetan utzi zituen. Luis armada inperiala Limousinera bidali eta Poitiersen instalatu zuen bere semea. Pipinoren jarraitzaileek menderatu ondoren, Luisek konde berriak izendatu zituen barruti berrietan. Xemen hautatu zuen Bordelerako Antso bakarrik utzita.

845ean, Xemen alderdiaz aldatu eta Pepinek *dux Wasconum* izendatu zuen, hau da Antsok zuzendutako baskoiak kontrolatzeko sortutako marka gobernatzen zuena. 848an, Bordelek bikingoak baztertu eta gero ez zuen jaberik. Antso hiriaren jabetza hartu bazuen ezezaguna baina litekeena da. Ferdinand Lotek Karlos Burusoilak Antso Limoges edo Orléansen duke izendatu zuela uste bazuen ere, 850. urterako hiria errenditu zuela ziurra da.

Laturce mendiko guduan Antsa bere arrebaren senarra eta bere koinata Emenon Périgordeko kondearekin batera, Antso Musa ibn Musak harrapatua izan zen. Karlosek bere bahisaria negoziatu eta, trukean, 852ko irailean Antsok Pipino II.a laga zuen.

864an Antso hil eta Emenonen semea zen Arnaldo bere loba ordezko bilakatu zen. Litekeena da Gartzia Antso dukea bere semea izatea.

## Erreferentziak 
## Bibliografia 
### Lehen mailako iturriak 
* Pertz, G, *Chronici Fontanellensis fragmentum* Monumenta Germaniae Historica Scriptores, Vol. II.
* Pertz, G, *Chronicum Aquitanicum* Monumenta Germaniae Historica Scriptores, Vol. II.
* Waitz, E, *Annales Bertiniani*. Hanover: 1883.
### Bigarren mailako iturriak 
* Higounet, Charles. *"Bordeaux pendant le haut moyen age"*. Bordele, 1963.
* Lewis, Archibald R. *"The Development of Southern French and Catalan Society, 718–1050"*. University of Texas Press: Austin, 1965.

## Kanpo estekak
Villamayor de los Montes

**Villamayor de los Montes** Burgosko udalerria da, Lerma eskualdean dagoena.

2008ko urtarrilaren 1eko erroldaren arabera 228 biztanle zituen.

## Biztanleria 
## Ikus, gainera 
* Burgosko udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Roseau

**Roseau** (Antilletako kreoleraz *Wozeau*) Dominikako hiriburua eta hiri nagusiena da. 15.000 biztanle ditu, hiri txiki eta konpaktua da, Saint Georgeko parrokian dagoena. Uharteko hiririk zaharrena eta garrantzitsuena da.

Rouseauko Erromatar Elizbarruti Katolikoko buru da.

## Klima 

## Herri eta hiri senidetuak 
Gaur arte, Roseau inongo herri eta hiriekin senidetuta ez dago.

## Ikus, gainera 
* Dominika
* Canefield aireportua

## Erreferentziak 
## Kanpo estekak 
* [*Roseauko argazki bilduma
Baltanás

thumb|280 px|Herriko ikuspegia

**Baltanás** Espainiako ipar-mendebaldeko udalerri bat da, Gaztela eta Leongo autonomia erkidegokoa, Palentziako probintziakoa, El Cerrato eskualdekoa. 1219 biztanle zituen 2024. urtean.

Landa eremuz inguratuta dago; zereal soroz, batez ere.

Herriko sarreran, Carolina parkea dago. Parkearen ondoan haur eskola bat dago; eta, aurrerago, Museo del Cerrato Castellano izeneko museoa, El Cerrato eskualdeko arte, kultura, historia eta paisaia ondareari buruzkoa.

## Ikus, gainera 
* Palentziako udalerrien zerrenda

## Kanpo estekak
Boadilla

**Boadilla** udalerri askoren izena izan daiteke:

* Boadilla del Monte, Madrilgo Erkidegoko udalerria.
* Boadilla de Rioseco, Palentziako probintziako udalerria.
* Boadilla del Camino, Palentziako probintziako udalerria.

## Bestelakoak 
* Empresas Boadilla, Boadilla del Monteko udal enpresa publikoaren izena.
Brañosera

**Brañosera** Espainiako iparraldeko udalerri bat da, Palentziako Montaña Palentina eskualdean kokatua. 2008an 279 biztanle zituen.

## Ikus, gainera 
* Palentziako udalerrien zerrenda
* Brañoserako hiri-gutuna

## Kanpo estekak 
*  Herri txikiei buruzko informazioa Gaztela Leongo juntaren webgunean.
Antigüedad

**Antigüedad** esanahi desberdineko hainbat gauza izan daiteke:

* Iñaki Antigüedad, geologo eta eusko legebiltzarkide ohia.
* Antigüedad, Palentziako probintziako udalerria.
Carrión de los Condes

**Carrión de los Condes** (gaztelaniaz  ahoskatua) Palentziako udalerria da, Tierra de Campos eskualdean dagoena. Tierra de Campos eskualde natureko iparraldean dago. Eraikin erromaniko asko ditu.

## Historia 
Alonso Carreñok 791 eta 842 artean mairuen eskuetatik konkistatu zuen. Garai hartan Carrion izena hartu zuen On Carreñok. Carrión de los Condes Diego eta Fernán Gonzalezen etxea zen, El Cid en fikziozko suhiak *Mio Ciden eresia* poema epikoan.

1072an, gertuko Golpejerako gudua galdu ondoren, Alfontso VI.a Leongoa Carriongo Santa Maria de las Victorias elizan (edo Santa Maria del Camino elizan) babestu zen. Alfontsok, azkenean, erbestea aukeratu zuen, eta Toledon bilatu zuen babesa, orduan mairuen esku baitzegoen.

1209an, Gonzalo Rodríguez Girónek, erregearen administratzaile bihurtu zen Palentziako handikiak, erromesei eta beste bidaiari batzuei laguntza emateko Hospital de la Herrada ezarri zuen. XIII eta XIV. mendeetan ospitaleak eragin eta botere handia izan zuen eskualde osoan.

### Judu-auzoa 
Juduak hirian hasiera-hasieratik bizi ziren. Kristauak kopuruz eta ondasunez gainditzen zituzten arren, 1126an Alfontso VII.a errege garailearen menera jarri ziren, eta honek haien aldeko jarrera erakutsi zuen. 1160an horietako asko ondoko Palentzia hirian kokatu ziren.

Carriongo komunitate judua hain zen handia 1290ean, 92.000 marabedi ordaintzen zituela zergetan, ez Burgosko komunitateak ordaintzen zuena baino askoz gutxiago. Carriónen, beste leku batzuetan bezala, juduak jazarriak izan ziren. Hiriko ordezkariak Gaztelako Alphonso erregearen aurrean agertu ziren (ziurrenik Alfontso Jakituna), eta hiriko kristauak, oinarririk gabeko susmo baten ondorioz, juduen aurka altxatu zirela eta haietako bi hil zituztela jakinarazi zioten; orduan juduek printzearen jauregian babesa bilatu zutela, garai hartan ez baitzegoen han, eta, kristauak atzetik zetozela, atarira ematen zuen ate sekretu batetik ihes egin zutela, eta jazarleak giltzapean sartu zituztela.

## Demografia 

## Ondare erlijiosoa 
* San Zoiloren monasterioa
* Santa Maria de las Victorias eliza (edo Santa Maria del Camino eliza)
* Santiagoren eliza eta museoa
* San Juliánen eliza
* Santa Cararen monasterio eta museoa

## Carriondar ospetsuak 
* Iñigo López de Mendoza
* Enrique Fuentes Quintana
* Ramón Carande y Thovar
* Sem Tob

## Hiri eta herri senidetuak
* Carrión de los Céspedes
* Carrión de Calatrava

## Erreferentziak 
## Kanpo estekak
Castrejón de la Peña

thumb|280 px|Udaletxea

**Castrejón de la Peña** Palentziako udalerria da, Montaña Palentina eskualdean dagoena.

2008ko urtarrilaren 1eko erroldaren arabera 495 biztanle zituen.

## Ikus, gainera 
* Palentziako udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Idiakez jauregia

**Idiakez jauregia** edota **Kasinoa** Gipuzkoako Tolosaldea eskualdeko hiriburua den Tolosa udalerriko jauregia da. Tolosako Alde Zaharreko Plaza Zaharran dago, Tolosako udaletxetik hurbil.

## Historia 
1605-1619 urteen artean eraikia izan zen. Bertan bizi izan zen Felix Maria Samaniego idazle alegialari guardiarra, 1775. urtean hiriko alkate izendatu zutenean.

Irudi:Tolosa - Palacio Idiakez 01.jpg
Irudi:Tolosa - Palacio Idiakez 05.jpg

## Eraikina 
Euskal barrokoaren eredu. Ez du planta irregularrik eta lau aldetako teilatua du. Aurrealde edo fatxada latza, kuxindurazko harlanduz egina, klasizismoaren simetri eta zentralitate asmoen arabera. Aipagarria da ate nagusiaren dekoratua, balkoi nagusiarekin bat egiten duena. Miguel Aranburu lege-jakitunaren armarria, 1697an Gipuzkoako Foruen Bilduma idatzi zuenarena.

## Ikus gainera 
* Idiakez dorrea, Azkoitian dagoen dorretxea.

## Erreferentziak 
## Kanpo estekak 
* Idiakez jauregiari buruzko artikulua Hiru.com webgunean 
* Eraikuntza historikoak. Tolosako Udal webgunea.
Cisneros

**Cisneros** esanahi desberdineko hainbat gauza izan daiteke:

## Lekuak 
* Cisneros, Palentziako probintzian dagoen udalerria.
* Cisneros, Kolonbiako hiria.

## Pertsonaiak 
* Antonio Cisneros, idazle peruarra.
* Francisco Jiménez de Cisneros, politikari espainiarra.
* Gustavo Cisneros, enpresaburu venezuelarra.
* Gabriel Cisneros, politikari espainiarra.
* Baltasar Hidalgo de Cisneros, Rio de La Platako azken erregeordea.

## Kirolak 
* Club de Rugby Cisneros, Madrilgo errugbi taldea.
Espinosa de Villagonzalo

**Espinosa de Villagonzalo** Palentziako udalerria da, Tierra de Campos eskualdean dagoena.

## Demografia 
2021eko erroldaren arabera, 167 herritar zituen. 1950. hamarkadatik aurrera, urtez-urte populazioa galdu egin du:

## Politika 
2023ko Udal Hauteskundeetan lortutako emaitzei esker sortu berria zen *Grupo Independiente Palencia Tierra Viva* (GITV) izeneko alderdiak herri honetako alkatetza lortu zuen.

## Ikus, gainera 
* Palentziako udalerrien zerrenda

## Kanpo estekak 
*  Herri txikiei buruzko informazioa Gaztela Leongo juntaren webgunean.
Eukalipto

**Eukalipto**ak (*Eucalyptus*) (grezieratik:  "estali") mirtazeoen familiako eta *Eucaliptus* generoko zuhaitzak edo zuhaixkak dira.

Hosto gazteak aurkakoak eta eseriak dituzte; helduek, berriz, txandakatuak, peziolodunak eta larrukarak. Loreak unbela bakanetan daude eta fruitua kapsula-motakoa da. Jatorriz Australia, Tasmania eta Zeelanda Berrikoak dira.

## Eukaliptoaren hazkuntza azkarra 
Eukaliptoa ezaguna da bere hazkuntza azkarrarengatik. Ustiapen-zikloa 12 urte ingurukoa da eta ez 25 urtekoa pinuekin bezala, edo askoz urte gehiago espezie autoktonoekin (pagoa, haritza, gaztaina...). Baina horrek badauka bere alde txarra: prozesu azkar horrek lurraren kalitatea eta bizitza modu esanguratsuan ahultzen du.

## Eukaliptoaren ustiapenak dakarren arazoak 
Arturo Elosegi ikertzaileak aztertu du eragin negatibo hori Euskal Herriko Unibertsitatean. Ikerketok erakutsi dute Euskal Herrian eukaliptadiek nabarmen hondatzen dituztela errekak. Eukaliptoaren orbela kalitate txarrekoa da, toxikoa animalia askorentzat. Eukaliptadiz inguratutako errekek orbel gutxiago eta kalitate okerragokoa jasotzen dute baso naturalez inguratutakoek baino. Horrek erreka inguruko onddoak eta ornogabeak kaltetzen ditu.

Gainera, eukaliptadiak matarrasaz mozten dira, alegia, zuhaitz guztiak batera, eta hori oso maiz egiten da, hamabi urtetik behin. Ikerketek erakutsi dute matarrasek kalte handia egiten dutela erreketan, haiek lokazten eta bertako bizidunentzat baldintzak guztiz okertzen. Horrekin batera, ustiapenerako egiten diren pista-sareak oso sarriak izaten dira, eta pista horiek, matarrasekin batera, lurzoruaren galera dakarte, eta erreken lokaztea areagotzen dute.
[thumb|360x360px|[Eukalipto|Eukaliptadia]]
Euskal Herriko basoa ia erabat soilduta zegoela, XX. mende hasieran, foru-aldundiek hazkunde azkarreko espezieak bultzatu zituzten, bereziki intsinis pinua. Garai hartarako erabaki ulergarria izan zen. Mende bat geroago, ordea, mendiak eta gizartea guztiz aldatu dira, baina erakundeek pinuen eta eukaliptoen monokultiboa bultzatzen segitzen dute.

Basogintza intentsiboaren kalteak eskalarekin lotuta daude. Unada bat eukaliptoz landatzeak eragin txikia du, haran oso bat eukaliptoz estaltzea oso bestelakoa da. Errekei begira, gauza asko egin daitezke basogintzaren eragina murrizteko: ibarbaso naturalak manten daitezke, pista-sareak optimizatu eta basolanak kalterik txikieneko garaietara mugatu, maiz egindako matarrasa oso kaltegarria da eta.

## Espezie batzuk 
600 espezie inguru dira.
* *Eucalyptus camaldulensis* (eukalipto gorria)
* *Eucalyptus citriodora*
* *Eucalyptus globulus* (eukalipto urdina)
* * Eucalyptus gunii*
* *Eucalyptus radiata*
* *Eucalyptus regnans*
* *Eucalyptus smithii*

## Erreferentziak 
## Kanpo estekak
Tune Up!

**Tune Up!** DJ Manian eta Yann Pfeifferek sortutako dantza musika alemaniar taldea da. Kaleratutako abesti famatuenen artean, "Raver's Fantasy", "Bounce" eta "Feel Fine" daude.

## Abestiak 
## Ikus, gainera 
* DJ Manian

## Kanpo estekak